**A Magyar Sebkezelő Társaság XXIII. Kongresszusa**

*Budapest – Hotel Benczúr,*

*2020. november 5-6.*

http://www.mskt.hu

**MEGHÍVÓ**

# Tisztelt Kolléganő! Kolléga Úr!

Tisztelettel meghívjuk Önt és munkatársait a Magyar Sebkezelő Társaság (<http://www.mskt.hu>) XXIII. Kongresszusára.

A szervezőmunkába szeretnénk bevonni a társtudományok szakmai társaságait, valamint a korszerű kötöző anyagokat és gyógyászati segédeszközöket (stb.) gyártó- és forgalmazó cégeket is.

Meggyőződésünk, hogy a tudományos program és a kötetlen eszmecserék alkalmat adnak nemcsak a szakmai tudás elmélyítésére, mások tapasztalatainak megismerésére, hanem az emberi, baráti kapcsolatok erősítésére is.

Tisztelettel a rendezők:

##### Magyar Sebkezelő Társaság Orvostechnikai Szövetség Kötszer Szekciója

**TUDOMÁNYOS PROGRAM**

Szervező Bizottság: **Dr. Farkas Péter, Hanga Péter, Prof. Dr. Hunyadi János, Prof. Dr. Juhász István, Dr. Kovács L. András, Dr. Sugár István**

A korábbiakhoz hasonlóan workshopokat szervezünk, amelyek során a negatív nyomásterápia (NPWT), az oxigén-terápia előnyeinek felvillantása mellett a gyakorlati bemutatón foglalkozunk az új-intelligens kötszerek- és a kompressziós kezelés nyújtotta szerteágazó lehetőségekkel.

Fő témákat nem adunk meg. A referátumok mellett lehetőség van 15 perces előadások bejelentésére (**2020. július 30-ig**), amelynek elfogadásáról a szervezők döntenek. Absztrakt-keretlapot nem küldünk, kérjük, a következő felépítést kövesse: Szerző(k), Tudományos fokozat, Intézmény, Város, Előadás címe, Összefoglaló (15-20 sor). Az összefoglalók a Társaság folyóiratában kinyomtatásra kerülnek és a www.mskt.hu címen az Interneten is elérhetők lesznek. Az előadás(ok) elfogadásáról legkésőbb 15 nappal a kongresszus előtt értesítést küldünk.

**TECHNIKA**

Számítógép és projektor áll rendelkezésre. Az ettől eltérő igényeket az előadóknak kell

biztosítaniuk, s a jelentkezéssel egyidőben a Szervező Bizottságot tájékoztatniuk.

# TERVEZETT IDŐBEOSZTÁS

***2020. november 5. (csütörtök)***

08:45-09:30 Regisztráció

09:30-13:00 Megnyitó, Előadások I.

13:00-14:00 Ebédszünet

14:00-15:00 A Magyar Sebkezelő Társaság Közgyűlése

15:00-17:00 Előadások II.

***2020. november 6. (péntek)***

09:00-13:00 Előadások III.

13:00- Ebéd

A kongresszuson való részvételért adható továbbképzési kreditpontok ügyintézését tervezzük. A részvételről a helyszínen igazolást adunk ki.

**ÁLTALÁNOS TÁJÉKOZTATÓ**

**SZERVEZŐ IRODA**

**Etalon ’95 Kft.**, Várhegyi László cégvezető, 1311 Budapest, Pf.: 8, E-mail: info@etalon95.hu

**HELYSZÍN**

**Hotel Benczúr** (1068 Budapest, Benczúr u. 35.)

**REGISZTRÁCIÓS DÍJAK**

A részvételi díj magában foglalja a szakmai programokon való részvételt, a kongresszusi anyagok biztosítását, a szakkiállítás megtekintését, a kávészüneteket és az általános forgalmi adót. A megadott díj br. 1400 Ft közvetített étkezést is tartalmaz. A természetbeni ellátás adóját és járulékait nem a konferencia szervezője fizeti, ezért a részvételi díjakban foglalt közvetített étkezések mértékékét a számlán külön feltüntetjük. A regisztrációs díj nem tartalmaz biztosítást, a rendezvény ideje alatt előforduló személyi vagy anyagi káreseményekért a szervezők nem vállalnak felelősséget.

**2020. szeptember 15. előtt után helyszínen**

Orvosok 15.000 Ft 17.000 Ft 19.000 Ft

MSKT-tag orvosok 10.000 Ft 11.000 Ft 13.000 Ft

Szakdolgozók 5.000 Ft 6.000 Ft 8.000 Ft

MSKT-tag szakdolgozók 3.000 Ft 4.000 Ft 6.000 Ft

30 éves kor alatt

vagy a rezidens-képzésen résztvevők 5.000 Ft 5.000 Ft 7.000 Ft

Első szerzőként és előadóként szereplő szakdolgozóknak nem kell részvételi díjat fizetniük!

Minden számlamódosítás esetén - amennyiben arra nem a szervezők miatt van szükség - 1.000 Ft + ÁFA adminisztrációs díjat számítunk fel! A regisztrálók és a kiállítók a jelentkezéssel tudomásul veszik, hogy a rendezvényen fényképfelvételek készülhetnek, amely felvételeken a látogatók

felismerhetők lehetnek. A fényképeket a szervezők a honlapjukon, illetve a kongresszus

és az MSKT népszerűsítése érdekében kívánják felhasználni.

(A jelenlegi éves tagdíj orvosoknak és cégképviselőknek 3.000, szakdolgozóknak 1.000 Ft.

Kizárólag a tagdíj befizetésére szolgáló MSKT-számlaszám: 10102103-31442204-00000004.)

**EBÉD**

Ebédlehetőséget szervezetten a Kongresszus helyszínén biztosítunk: 4.600 Ft/fő/alkalom (tartalmazza az ÁFA-t). Az étel és ital közvetített szolgáltatás.

**SZÁLLÁS**

A szervezők szállást a konferencia helyszínén biztosítanak. Kérjük, hogy pontos igényüket a Jelentkezési Lap megfelelő rovatában adják meg! A szállást csak a *2020. szeptember 30-ig* beérkezett befizetés és igény esetében tudjuk garantáltan biztosítani. A szobákat beérkezési sorrendben töltjük fel. Amennyiben az adott férőhely betelt, a szervezők megkeresik Önt a szükséges módosítás tisztázása érdekében. Természetesen lehetőség van a szobáknak a megadottnál hosszabb idejű igénybevételére is.

1. a) Superior (3\*+) 1 ágyas szoba: 18.000 Ft/éj.

1. b) Superior (3\*+) 2 ágyas szobában: 11.000 Ft/fő/éj.

Az árak tartalmazzák a büfé-reggelit, a wifi-elérést, valamint az idegenforgalmi adót és az ÁFA-t.

**PARKOLÁS**  
A parkolás egyénileg történik.

**LEMONDÁSI FELTÉTELEK**

A regisztrációs díjat abban az esetben tudjuk visszatéríteni, ha erre vonatkozó igényét *2020. október 5-ig* írásban eljuttatja az Etalon ’95 Kft.-hez. Az adminisztrációs költségek fedezésére ebben az esetben a díjak 20%-át számítjuk fel. A fenti határidőn túl nem áll módunkban visszatéríteni a már befizetett összeget, sőt abban az esetben, ha a befizetésre még nem került sor, 1 éjszakai szállásköltséget - a szállodák kötbérmentes lemondási határidejét figyelembe véve - mindenképpen ki kell egyenlíteni.

**KIÁLLÍTÁS**

Az Etalon ’95 Kft. a konferenciához kapcsolódóan gyógyszer, egészségmegőrző termék, orvostechnikai eszköz és gyógyászati segédeszköz (stb.) kiállítást szervez. Várjuk a cégek érdeklődését!